Nërä diethgan/yuɔ̱ɔ̱p,

Muktäp Gɔ̱rä kɛnɛ Ŋi̱i̱c mocɛ Duël gɔ̱rä Ji Bik-töria kɛ luäk kɛ gaat duëlgɔrä ti̱n ca duël gɔrädiɛn däk ɛ nyɔc.

Dho̱r ti̱n ca ciëŋkiɛn kiɛ ca kuakiɛn ya̱r ɛ nyɔc derɛ luäk je̱k kɛ kuic duelgɔ̱rä gatdä kɛl mi̱ te rɛy dhɔ̱ariɛn kɛ ɣöö de kuak duelgɔ̱rä ti gɔw nyɔk kɛ loc thi̱n, amäni:

* Bieyni duëlgɔ̱rä
* Wa̱a̱ri̱
* Laptɔp
* Bɛ̈k laptɔp
* Intɛrnɛt data thi̱m
* Kuak gɔ̱rä
* Kalkulɛtɛr
* Ɣetpooni
* Wääri la̱t
* Bieyni la̱t
* Kuak kɛn bieyni puɔkä
* Liɛth yi̱i̱rä ca̱ŋ

Luäk cutä te thi̱n kɛ kuak ti wä yiöwkiɛn ni kä $1,200 ram ɔ kä dho̱li duelgɔ̱rä tin ca moc rik kɛ:

* Bath kuakni kiɛ yäär däkä cieŋ kiɛ
* Bath kuakni kiɛ yäär däkä ŋɔaani /nyinikiɛn

**De loc idi**

Mi nhɔ̱ki jɛ ruacni kɛ Muktäp Gɔ̱rä kɛnɛ Ŋi̱i̱c ɣɔ̱tlaany kɛ 1800 338 663 kä bi kɛn thie̱c luäkädu gɔ̱a̱r piny. Hɔ̱tlaany te ɣööŋä ni kɛ 8:30am a wä kä 6:00pm kɛ ni̱n juɔkä. Luäk ba ka̱m dho̱li duel gɔrä kä Duelgɔrä kumɛ Ji Bik-tö-ria, Ka̱tho̱lik kɛnɛ duelgɔrä tin lät kärɔ.

Kɛ tha̱a̱ŋ ta̱a̱ in la la̱tkɛ duɔp thie̱cä kɛ jɛ, gua̱a̱th in ti yɔtä ba ji̱ thie̱c kɛ lääri ti guur rɔ ti̱:

* Ciöt dhɔa̱r
* Ciɛŋ ruac cieŋ cetkɛ, gua̱a̱th ciɛŋä, poon, kɛnɛ emëël
* Riɛk cetkɛ bath ŋɔaani kiɛ tiath cieŋ, ti̱n te thi̱n kɛnɛ nyi̱nkun
* Ciöt Duegɔ̱rä Bik-tö-ria
* Pek run die̱th dho̱o̱li due̱lgɔ̱rä ti̱ cieŋ dhɔɔru

La̱a̱t ɣɔ̱tla̱a̱ny ba thie̱cnidu guɔ̱r ɛ kɛn kä ba ka̱m nɛy ti te kɛ lua̱ŋ ti ba luäk wä riali̱ ikä kɛ kuidu, kɛ duelgɔ̱rädu.

Mi̱ lotdɛ wer kä [Muktäp Gɔ̱rä kɛnɛ Ŋi̱i̱c wɛbthiat](https://www.vic.gov.au/flood-event-support-children-students-and-families) kɛ kuic luäkni kɔkiɛn kɛnɛ lääri kɛ da̱k dho̱ri kɛ nyɔc.

Luɔc thuɔk tekɛ thi̱n kɛ kui dho̱ri kɛ dho̱li duelgɔ̱rä tin wä duelgɔ̱rä kumɛ kɛ cio̱t kɛ 131 450.

Ku te mal

Kuäärɛ